钦定古今图书集成/明伦汇编/闺媛典/第116卷 > 云中两烈妇 钱宰
## 钦定古今图书集成/明伦汇编/闺媛典/第116卷 > 云中两烈妇 钱宰

竹贞镇云中，纵游兵掠乡鄙；张思孝妻华氏偕子妇刘骂贼，死之。作《云中两烈妇》诗。

云中两烈妇，风节何雄哉！妇姑誓同死，军马倏已来。
姑言“我死命之遭。”尔方年少不得逃；欲自经，不得索，
欲自刎，不得刀。少妇潜致词，不用刀与索。儿当激贼
怒，妇姑头共落。姑如湛卢剑，骂贼猎猎生刚风。妇如
黄间弩，蹶张放弦气愈雄；厉声奋激膺贼锋，万古双
烈夸云中。